Diari Oficial de la Generalitat Valenciana


Sumari del DOGV 3911, del 05-01-2001 (2000/10715)

RESOLUCIÓ de 29 de novembre del 2000, del secretari general de la Conselleria de Sanitat, per la qual es dóna publicitat a l'acord de la Mesa Sectorial de Sanitat relatiu a la distribució de les places i criteris de cessament de personal no fix per a executar els concursos de trasllats de personal no estatutari.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3911

Data del DOGV
:   05-01-2001

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2000/10803


Data del document
:   29-11-2000

Organisme emissor
:   Conselleria de Sanitat

Tipus de document
:   Resolució

Correcció d'errades

 Descriptors 

:   * concurs administratiu
    * professió sanitària
    * cessament d'ocupació
    * mobilitat professional
    * concurs administratiu

RESOLUCIÓ de 29 de novembre del 2000, del secretari general de la Conselleria de Sanitat, per la qual es dóna publicitat a l'acord de la Mesa Sectorial de Sanitat relatiu a la distribució de les places i criteris de cessament de personal no fix per a executar els concursos de trasllats de personal no estatutari. [2000/A10375]
  
En la reunió de la Mesa Sectorial de 25 d'octubre de 2000, sindicats i administració fixen els criteris de distribució de les places i cessament de personal no fix per a executar els concursos de trasllats de personal estatutari.
  
Així doncs, fent ús de les atribucions conferides pel Decret 87/1999, de 30 de juliol, del Govern Valencià, modificat pel Decret 198/1999, de 19 d'octubre, es dicta la present resolució transcrivint a continuació els citats criteris acordats:
  
«Distribució de les places i criteris de cessament de personal no fix per a executar els concursos de trasllats de personal estatutari.
  
1. El total de places a convocar per categories es distribuiran per àrees proporcionalment al nombre de vacants per categoria que hi haja, entenent per vacants les places desertes, les ocupades per personal no fix (comissions de servei, reingressos provisionals, interins en plaça vacant i promocions internes temporals) i no reservades a personal fix. Per a la categoria d'auxiliar d'infermeria s'aplicarà separadament el criteri anterior a Atenció Primària i Especialitzada, assignant del total de places a convocar el 50% a Primària i el 50% restant a Especialitzada.
  
S'inclouran en la convocatòria del concurs tots els centres de treball on hi haja personal en situació de reingrés provisional, anunciant almenys tantes places com reingressats provisionals hi haja.
  
2. Per al col·lectiu de facultatius especialistes d'Assistència Especialitzada, la Subsecretaria per a l'Agència Valenciana de la Salut, i tenint en compte els criteris organitzatius i les necessitats assistencials de cada centre de treball, determinarà els centres de treball i el nombre de places d'aquests que s'han de convocar en cada especialitat.
  
3. Criteris de cessament de personal no fix per a executar el concurs de trasllats.
  
Els reingressats provisionals que obtinguen plaça en el concurs de trasllats en el centre de treball on presten serveis i en el cas que la plaça no estiga reservada a un titular, s'hi incorporaran.
  
A continuació, en cada centre de treball i en cada categoria/ especialitat cessarà el personal no fix que siga necessari per a executar el concurs en l'ordre següent: entre el personal que ocupe places creades amb anterioritat a la convocatòria del concurs i que preste serveis en el moment de la seua resolució, cessarà en primer lloc el personal en situació administrativa de reingrés provisional, a continuació cessarà el personal en comissió de serveis, i es revoquen, per tant, les citades comissions, a continuació cessarà el personal interí en plaça vacant, en l'ordre de major a menor antiguitat, atenent-se a la data del nomenament o contracte vigent, i en el cas d'igualtat el de menor edat. El personal en situació administrativa de promoció interna temporal que ocupa plaça vacant tindrà el mateix tractament a efectes de cessament que la resta de personal interí.»
  
Contra la present resolució es podrà interposar un recurs potestatiu de reposició, segons el que disposen els articles 116 i 117 de la Llei 30/1992, de 26 de novembre, modificada per la Llei 4/1999, de 13 de gener, en el termini d'un mes des de la publicació d'aquesta resolució, o ser impugnada directament davant l'ordre jurisdiccional contenciós administratiu, en el termini de dos mesos comptadors des de l'endemà de la publicació.